Avengers: Doomsdayn ja Avengers: Secret Warsin tuotanto

**' ja **' ovat yhdysvaltalaisia supersankarielokuvia, jotka perustuvat Marvel Comicsin luomaan Kostajat-supersankariryhmään. Ne ovat jatko-osia vuoden 2019 elokuvalle **', [[Marvel Cinematic Universe]]n (MCU) [[Luettelo Marvel Cinematic Universen elokuvista|39. ja 40. elokuvat]], sekä [[Marvel Cinematic Universe: Kuudes vaihe|kuudennen vaiheen]] kaksi viimeistä elokuvaa. [[Anthony ja Joe Russo]] ohjaavat molemmat elokuvat, [[Michael Waldron]]in ja [[Christopher Markus ja Stephen McFeely|Stephen McFeelyn]] käsikirjoittaessa ne. Elokuvassa on laaja näyttelijäkaarti, joka koostuu sekä aiempien MCU-elokuvien että [[X-Men (elokuvasarja)|''X-Men''-elokuvasarjan]] näyttelijöistä.

Marvel Studios julkisti alun perin vuoden 2022 [[San Diego Comic-Con International]]issa, että MCU:n kuudes vaihe ja ”Multiversumi-saaga” tulisivat päättymään kahteen ''Avengers''-elokuvaan: ''The Kang Dynasty'' ja ''Secret Wars''. [[Destin Daniel Cretton]] palkattiin ohjaamaan ''The Kang Dynasty'', ja [[Jonathan Majors]]in oli alun perin tarkoitus palata aiemmista MCU-medioista näyttelemään [[Kang Valloittaja#Marvel Cinematic Universe|Victor Timelyn / Kang Valloittajan]] variantteja. [[Jeff Loveness]] palkattiin saman vuoden syyskuun aikana ''The Kang Dynastyn'' käsikirjoittajaksi, ja kuukautta myöhemmin, Waldron palkattiin ''Secret Warsin'' käsikirjoittajaksi. Marraskuussa 2023, Cretton kuitenkin erosi projektista, Waldron korvasi Lovenessin käsikirjoittajana, ja Marvel harkitsi luopuvansa Kangin tarinan jatkamisesta, osittain Majorsiin kohdistuneiden oikeussyytteiden vuoksi. opulta Majors erotettiin roolistaan seuraavan kuukauden aikana. Vuoden 2024 San Diego Comic-Conissa, edelliset kaksi ''Avengers''-elokuvaa ohjanneet Russon veljekset tuotiin lopulta takaisin uusien ''Avengers''-elokuvien ohjaajiksi ja McFeely takaisin käsikirjoittajaksi. Samalla Downey valittiin näyttelemään saagan uutta pääroistoa: [[Tohtori Doom|Victor von Doomia / Tohtori Doomia]], ja ''Doomsdayn'' paljastettiin olevan ensimmäisen elokuvan uusi lisänimi.

Molemmat elokuvat kuvataan [[Pinewood Studios]]in tiloissa, [[Englanti|Englannissa]]. ''Doomsdayn'' kuvaukset aloitettiin huhtikuussa 2025, ja saatiin päätökseen syyskuussa 2025. ''Secret Warsin'' kuvausten taas suunnitellaan alkavan vuoden 2026 aikana. [[Jeffrey Ford]] vastaa molempien elokuvien leikkauksesta, [[Alan Silvestri]]n palatessa säveltäjäksi molempiin elokuviin.

''Avengers: Doomsday'' tulee saamaan ensi-iltansa 18. joulukuuta 2026 ja ''Avengers: Secret Wars'' 17. joulukuuta 2027.

== Kehitys ==
=== Tausta ===
Keskustellessaan [[The Walt Disney Company|Disneyn]] aikeista ostaa [[20th Century Studios|20th Century Fox]] ja suurin osa muusta [[21st Century Fox]]in elokuva- ja televisiotuotannosta, jonka kautta [[Deadpool]]in, [[Ryhmä-X]]:n ja [[Ihmeneloset|Ihmenelosten]] elokuvaoikeudet palaisivat [[Marvel Studios]]ille, [[Anthony ja Joe Russo|Joe Russo]]—yksi ''in'' (2018) ja ''n'' (2019) ohjaajista yhdessä veljensä [[Anthony ja Joe Russo|Anthony]]n kanssa—sanoi huhtikuussa 2018, että olisi todella mielenkiintoista esitellä kyseiset hahmot osaksi [[Marvel Cinematic Universe]]a (MCU) mahdollisessa ''Salattuihin sotiin'' perustuvassa elokuvassa. ''Salatut sodat'' on nimi kahdelle sarjakuvatarinalle, joista [[Jim Shooter]] käsikirjoitti [[Salatut sodat|ensimmäisen]] vuosina 1984–1985 ja [[Jonathan Hickman]] käsikirjoitti [[Salatut sodat (vuoden 2015 sarjakuva)|toisen]] vuosina 2015–2016, ja joista molemmissa Marvelin sankarit päätyvät yhdessä multiversumin tuhoutuneista maailmoista syntyneelle planeetalle nimeltä [[Taistelumaailma]]. Toukokuussa 2018, [[The Walt Disney Company]]n toimitusjohtaja [[Bob Iger]] sanoi [[Marvel Studios]]in aikovan keskittyä uusiin hahmoihin ja uusiin elokuviin [[Marvel Cinematic Universe]]n (MCU) kohdalla ''n'' (2019) jälkeen, mutta uskoi, että edellisten elokuvien suosion johdosta ''Avengers''-elokuvia tulisi vielä lisää. Huhtikuussa 2019, ''Infinity Warin'' ja ''Endgamen'' käsikirjoittajat [[Christopher Markus ja Stephen McFeely]] sanoivat, että käsikirjoittaisivat ''Salattuihin sotiin'' perustuvan elokuvan, mikäli Russon veljekset ohjaisivat sen. 

Marvel Studiosin johtaja [[Kevin Feige]] sanoi tammikuussa 2021, että uusia ''Avengers'' -elokuvia tulisi vielä ”jossain vaiheessa”. Elokuussa 2021, Shooter sanoi Marvelin johtajien yrittäneen saada oikeudet hänen ''Salatut sodat'' -tarinaansa, epäillen heidän suunnittelevan elokuvaa siitä, vaikka Marvel itse ei vahvistanut asiaa. Keskustellessaan MCU:n tulevaisuudesta, ''[[Variety]]n'' Adam B. Vary sanoi, ettei ollut vielä selvää mihin suuntaan MCU oli menossa ''Endgamen'' jälkeen, mutta multiversumi oli jo esiintynyt elementtinä useissa [[Marvel Cinematic Universe: Neljäs vaihe|neljännen vaiheen]] projekteissa sekä myös vihjaillut [[Kang Valloittaja]]n tulevan olemaan MCU:n seuraava suuri pääroisto. [[Jonathan Majors]] valittiin Kangin näyttelijäksi jo syyskuussa 2020 elokuvaa ''[[Ant-Man and the Wasp: Quantumania]]'' (2023) varten. Hänen ensimmäinen ja hyväntahtoisempi vaihtoehtoinen versionsa, [[Kang Valloittaja#Marvel Cinematic Universe|Jäljellä oleva]], esiteltiin [[Disney+]]-sarjan ''[[Loki (televisiosarja)|Loki]]'' ensimmäisellä tuotantokaudella (2021), joka esitteli myös multiversumin osaksi MCU:ta. [[Michael Waldron]], ''Lokin'' luoja ja elokuvan ''[[Doctor Strange in the Multiverse of Madness]]'' (2022) käsikirjoittaja, kuvaili Kangia ”aikamatkustelevaksi ja multiversaaliksi vastustajaksi” sekä MCU:n ”elokuvien seuraavaksi suureksi crossover-viholliseksi”, kun taas ''Quantumanian'' käsikirjoittaja [[Jeff Loveness]] kutsui häntä ”korkean tason ja A-luokan viholliseksi [[Kostajat|Kostajille]]”. Lisäksi, Waldronin käsikirjoittama ''[[Doctor Strange in the Multiverse of Madness]]'' (2022) esitteli MCU:hun ”inkursiot”—yhden vuoden 2015 ''Salattujen sotien'' elementeistä—jossa yksi multiversumin universumeista törmää toiseen ja tuhoaa sen. Waldron vertasi tätä siihen kuinka [[Thanos]] esiteltiin MCU:hun jo kauan ennen kuin hänen oli ilmoitettu olevan pääroistona ”Ikuisuus-saagassa”, johon kuuluivat sekä MCU:n [[Marvel Cinematic Universe: Ensimmäinen vaihe|ensimmäinen]], [[Marvel Cinematic Universe: Toinen vaihe|toinen]], että [[Marvel Cinematic Universe: Kolmas vaihe|kolmas vaihe]].

=== Alkuperäinen työ: ''The Kang Dynasty'' ja ''Secret Wars'' ===
:''”Avengers: The Kang Dynasty” ohjaa tänne. Sarjakuvatarinasta kertoo [[Kang Dynastia]].''


Heinäkuussa 2022, Russon veljekset tarkensivat, että vaikka he olivat ''Salatut sodat'' -sarjakuvien faneja, heillä ei ollut suunnitelmissa ohjata sen elokuvaversiota. Kaksikko lisäsi, että heidän pitäisi harkita moiseen projektiin osallistumista huolella, koska se olisi ”suuri sitoumus” ja koska ''Infinity Warin'' ja ''Endgamen'' tekeminen oli jo ollut heille riittävän vaikeaa. Myöhemmin saman kuukauden aikana, [[San Diego Comic-Con International]]issa, Feige paljasti, että elokuvat ''Avengers: The Kang Dynasty'' ja ''Avengers: Secret Wars'' saisivat ensi-iltansa 2. toukokuuta 2025 ja 7. marraskuuta 2025. Niiden oli tarkoitus toimia loppuhuipentumana sekä MCU:n [[Marvel Cinematic Universe: Kuudes vaihe|kuudennelle vaiheelle]] että ”Multiversumi-saagalle”, johon kuuluivat kuudennen vaiheen lisäksi myös neljäs ja [[Marvel Cinematic Universe: Viides vaihe|viides]] vaihe. Ensimmäisen elokuvan inspiraationa toimi ”[[Kang Dynastia]]”, [[Kurt Busiek]]in vuosina 2001–2002 kirjoittama sarjakuvatarina, jossa Kang Valloittaja matkusti ajasta toiseen orjuuttaakseen ihmiskunnan. Feige vertasi elokuvia ''iin'' (2018) ja ''Endgameen'', jotka toimivat lopetuksena [[Marvel Cinematic Universe: Ensimmäinen vaihe|ensimmäisen]], [[Marvel Cinematic Universe: Toinen vaihe|toisen]], ja [[Marvel Cinematic Universe: Kolmas vaihe|kolmannen]] vaiheen muodostamalle ”Ikuisuus-saagalle”. Hän sanoi, että monet neljännen vaiheen projekteista rakentuisivat osaksi ''The Kang Dynastyn'' ja ”Multiversumi-saagan” suurempaa tarinaa, aja että sama jatkuisi myös viidennen ja kuudennen vaiheen projektien myötä. Feige lisäsi myös, että Majorsin rooli Kangin useina eri variantteina teki hänestä hyvin erilaisen vihollisen kuin Ikuisuus-saagan pääroisto, [[Thanos]], ja sanoi, ettei laittaisi ”Multiversumi-saagaa kenenkään muun harteille” kuin Majorsin. Myöhemmin kuitenkin raportoitiin, ettei Marvel Studiosin alkuperäinen suunnitelma ollut tehdä Kangista MCU:n seuraavan saagan roistoa, mutta he päättivät tehdä niin nähtyään Majorsin roolisuorituksen sekä ''Lokissa'' että ''Quantumanian'' siihen asti kuvatussa materiaalissa. Feige vahvisti myös, etteivät Russon veljekset tulisi palaamaan ohjaajiksi.

[[Destin Daniel Cretton]] paljastettiin pian Comic-Conin jälkeen ''The Kang Dynastyn'' ohjaajaksi. Hän oli aiemmin ohjannut Marvel Studiosille elokuvan ''[[Shang-Chi and the Legend of the Ten Rings]]'' (2021) sekä allekirjoittanut sopimuksen useista eri projekteista, joihin kuuluivat myös ''Shang-Chin'' jatko-osa sekä Disney+-sarja ''[[Wonder Man (televisiosarja)|Wonder Man]]'' (2026). Mutta siinä missä Russon veljekset olivat ohjanneet sekä ''Infinity Warin'' että ''Endgamen'', Cretton oli palkattu ohjaamaan ainoastaan ''The Kang Dynasty''. Loveness palkattiin syyskuussa 2022 käsikirjoittamaan elokuva, ja työ alkoi kaksi viikkoa myöhemmin. Hän oli yllättynyt siitä, että häntä oli edes pyydetty siihen, koska luuli ''Quantumanian'' tulevan olemaan hänen ainoa elokuvansa Marvelille. Hän myös uskoi Marvel Studiosin pyytäneen häntä esittelemään oma ideansa ''The Kang Dynastystä'', koska studion pitäneen siitä millaisena ''Quantumania'' esitteli Kangin ja uskoneen elokuvan elementtien toimivan hyvänä johdatuksena ''Avengers''-elokuvalle. ''Quantumanista'' leikattiin aikoinaan kohtaus, joka sisälsi tarkempia yksityiskohtia Kangin taustatarinasta, koska Loveness oli aikoinaan ajatellut niiden sopivan paremmin seuraaville ''Avengers''-elokuville. Marvel Studios oli myös syyskuussa etsinyt käsikirjoittajaa ''Secret Warsille''. Waldronia pidettiin vahvimpana ehdokkaana ja hänet palkattiin lokakuussa käsikirjoittajaksi, kun ''Secret Warsin'' uudeksi ensi-iltapäivämääräksi asetettiin 1. toukokuuta 2026. Ja seuraavan kuukauden aikana, [[Simu Liu]] ilmaisi halunsa palata ''Shang-Chi and the Legend of the Ten Ringsistä'' näyttelemään [[Shang-Chi|Xu Shang-Chi’tä]] sekä palata työskentelemään Crettonin kanssa. Majors oli jo niihin aikoihin keskustellut elokuvasta Crettonin kanssa. ja vahvisti tammikuussa 2023 esiintyvänsä myös ''Secret Warsissa''. Loveness sanoi tammikuussa 2023, että halusi ''The Kang Dynastyn'' tuntuvan ”sukupolvien taistelulta”, jossa MCU:n neljännessä vaiheessa esitellyt uudet hahmot ”heitettäisiin suoraan tulen keskelle”. Shang-Chin oli vielä silloin tarkoitus tulla olemaan yksi elokuvan tärkeimmistä hahmoista. Maaliskuussa, Loveness sanoi, ettei [[Ihmeneloset|Ihmenelosten]] tai Ryhmä-X:n suunniteltu silloin esiintyvän elokuvassa, koska uskoi näiden ensiesiintymien MCU:ssa olevan vielä ”hyvin kaukana”. Hän ja Waldron olivat myös esitelleet idean kohtauksesta, jossa [[Nuoret Kostajat]] olisivat kukistaneet yhden Kangin varianteista, ''Quantumanian'' lopputekstien välissä näytetyssä kohtauksessa aiemmin esiintyneen ”Lisko-Kangin”, ja löytäneensä kortin, jossa luki ”Olkaa kärsivällisiä hänen kanssaan, tämä [on] hänen ensimmäinen päivänsä Kangina”.

=== Jonathan Majorsin erottaminen ja luovat muutokset ===

Majors pidätettiin maaliskuussa 2023, kun häntä syytettiin pahoinpitelystä. Marvel Studios ei vielä silloin tai seuraavan kuukauden aikana ollut keskustellut näyttelijän erottamisesta MCU:sta. Majors oli yhä kiinnitettynä ''The Kang Dynastyyn'' ja ''Secret Warsiin''. ''[[The Ringer]]in'' Joanna Robinson kuvaili Majorsiin kohdistuvia oikeussyytöksiä suureksi ongelmaksi Marvel Studiosille, ja että sudio oli joutunut hyvin epätavalliseen tilanteeseen, sillä sen alkuperäinen suunnitelma oli laittaa mediajatkumo niin suurelta osin yhden hahmon ja näyttelijän varaan. Robinsonin mielestä Majorsista oli tullut jopa merkittävämpi osa Multiversumi-saagaa kuin mitä [[Rautamies|Tony Starkia / Rautamiestä]] ja Thanosta näytelleet [[Robert Downey Jr.]] tai [[Josh Brolin]] olivat olleet Ikuisuus-saagalle. Robinson huomautti myös nähneensä useita ristiriitaisia raportteja siitä kuinka studio aikoi käsitellä asiaa. Siihen aikaan, ''The Kang Dynastyn'' oli suunniteltu aloittavan kuvauksensa vuoden 2024 alussa. ournalisti [[Jeff Sneider]] raportoi toukokuussa, ettei Loveness ollut enää mukana elokuvassa, vaan oli eronnut projektista jo ennen [[Hollywoodin käsikirjoittajien lakko 2023|Hollywoodin käsikirjoittajien lakkoa 2023]]. Kesäkuussa, ''The Kang Dynastyn'' uudeksi ensi-iltapäivämääräksi asetettiin 1. toukokuuta 2026 ja ''Secret Warsin'' uudeksi ensi-iltapäivämääräksi 7. toukokuuta 2027, koska käsikirjoitukset eivät olleet vielä ehtineet valmistua ennen lakkoa.

''Varietyn'' Tatiana Siegel sanoi marraskuussa 2023 Marvel Studiosin johtajien keskustelleen siitä, että toisivatko he alkuperäisten [[Kostajat|Kostajien]] näyttelijät, kuten Downeyn tai [[Musta Leski (Natasha Romanoff)|Natasha Romanoffia / Mustaa Leskeä]] näytelleen [[Scarlett Johansson]]in takaisin näihin elokuviin, vaikka molemmat hahmot kuolivat ''Endgamessä''. Feige itse kuitenkin kielsi koskaan keskustelleensa aiheesta. Siegel raportoi Marvel Studiosin johtajien myös keskustelleen Majorsiin kohdistuvien oikeussyytteiden vuoksi vaihtoehtoisista suunnitelmista Multiversumi-saagan varalle, kuten Kangin korvaamisesta toisella sarjakuvista tutulla roistolla: [[Tohtori Doom]]illa; hahmolla, jonka odotettiin jo aiemmin olevan roistona ainakin ''Secret Warsissa''. ''Quantumanian'' huonon taloudellisen menestyksen jälkeen, studio alkoi harkita yhä enemmän muutoksia Multiversumi-saagaan, kuten Kangin roolin minimoimista. Siegelin mielestä Majorsin korvaaminen toisella näyttelijällä oli myös vaihtoehto, sillä olihan Marvel Studios ennenkin korvannut joidenkin MCU-hahmojen näyttelijät toisilla. Hän raportoi myös, että ''Lokin'' toisen tuotantokauden (2023) päätösjakso määrittäisi myös Kangin ja hänen varianttiensa roolin tavalla, jota Marvelin olisi vaikea muuttaa. Pian sen jälkeen kun jakso lopulta julkaistiin, useat kommentoijat uskoivat sen pienentäneen Kangin roolia ja antaneen Marvelille jo useita mahdollisia ratkaisuja asian suhteen, kuten antaa [[Aikavarianssivirasto]]n (AVV) pysäyttää omin voimin kaikki Kangin variantit ruudun tai valkokankaan ulkopuolella ja mahdollisesti tehdä Lokin omista varianteista uuden uhan multiversumille.

Marraskuussa, Robinson raportoi Lovenessin eroamisen projektista johtuneen siitä, että hänellä oli liian suuri rooli Kangin tarinassa, ja koska Marvel aikoisi siirtää tarinan keskiön pois kyseisestä hahmosta. ''[[The Hollywood Reporter]]in'' Aaron Couchin ja Borys Kitin mukaan Loveness oli jo onnistunut tekemään alustavan luonnoksen käsikirjoitukselle ennen eroamistaan. He eivät olleet varmoja palkattaisiinko projektille enää uutta käsikirjoittajaa. Ohjaajakaksikko [[Justin Benson ja Aaron Moorhead]] ilmaisivat halunsa ''Secret Warsin'' ohjaamisesta ohjattuaan aiemmin jaksoja MCU-sarjaan ''[[Moon Knight (minisarja)|Moon Knight]]'' (2022) sekä ''Lokin'' toiselle tuotantokaudelle (2023). Saman kuukauden aikana, Cretton oli eronnut ohjaajan paikalta keskittyäkseen muihin MCU-projekteihinsa. Myös projektin viivästymisen sanottiin vaikuttaneen asiaan. Sneider raportoi Marvelin etsivän nyt ohjaajaa ja käsikirjoittajaa työstämään sekä ''The Kang Dynastya'' että ''Secret Warsia''. Sneider uskoi myös Marvelin luopuvan ''The Kang Dynastysta'' viidennen ''Avengers''-elokuvan nimenä, ja mahdollisesti muuttavan molemmat elokuvat ''Secret Warsin'' ensimmäiseksi ja toiseksi osaksi. Kuun lopussa, Marvel Studios palkkasi Waldronin tekemään uuden käsikirjoituksen ''The Kang Dynastylle''. Joulukuussa, Disney ja Marvel Studios antoivat Majorsille lopulta potkut, kun hänet oli todettu syylliseksi häirintään sekä kolmannen asteen pahoinpitelyyn. Siihen aikaan ei ollut vielä varmaa, että valittaisiinko Kangille uusi näyttelijä vai korvattaisiinko hahmo uudella roistolla, mutta studio oli Majorsin potkujen jälkeen alkanut sisäisesti kutsua ''The Kang Dynastyä'' vain ''Avengers 5'':ksi. Sneider raportoi myös studion etsivän sellaista ohjaajaa, joka ei ollut koskaan ennen ohjannut Marvel-elokuvia. Lisäksi elokuvan kuvaukset oli siirretty vuoden 2024 lopulle. Helmikuussa 2024, sekä Couch että Kit sanoivat Marvelin yrittäneen ”siivota” Majorsin potkujen sekä ''Quantumanian'' huonon menestyksen aiheuttamaa ”luovaa sotkua”. Sekä ''Avengers 5'' että ''Secret Wars'' tultaisiin kirjoittamaan uudelleen niin, että Kangin rooli olisi joko mahdollisimman pieni tai se tultaisiin kokonaan poistamaan elokuvista. He myös vahvistivat ''Avengers 5'' todella saisi uuden nimen, joka ei enää viittaisi Kangiin.

=== Uusi työ: ''Doomsday'' ja ''Secret Wars'' ===
Kommentoijat väittivät nähneensä numeron 5 vuoden 2015 ''Salatut sodat'' -sarjakuvalehdestä elokuvan ''[[Deadpool & Wolverine]]'' (2024) trailerissa, joka julkaistiin helmikuussa 2024. ''Deadpool & Wolverinen'' pääosissa esiintyivät [[Ryan Reynolds]] ja [[Hugh Jackman]], jotka palasivat 20th Century Foxin [[X-Men (elokuvasarja)|''X-Men''-elokuvasarjasta]] näyttelemään [[Deadpool|Wade Wilsonia / Deadpoolia]] sekä [[Wolverine|Logania / Wolverinea]]. Useita muita MCU:ta edeltäneiden Marvel-elokuvien näyttelijöitä esiinty myös elokuvassa, osana multiversumitarinaa, joka toimisi tribuuttina Foxin Marvel-elokuville. [[Shawn Levy]]n saatua valmiiksi työnsä Marvel Studiosin elokuvan ''[[Deadpool  & Wolverine]]'' (2024) parissa, häntä oli pyydetty maaliskuussa 2024 ''Avengers 5'':n ohjaajaksi. Hän kuitenkin kieltäytyi, ''[[Stranger Things]]in'' viidettä tuotantokautta koskevan aikataulunsa vuoksi. Huhtikuussa raportoitiin, että ''Avengers 5'':n kuvaukset alkaisivat vuoden 2025 alussa, Marvel Studiosin siirrettyä elokuvan tuotantoaikataulua jo useilla kuukausilla. Seuraavan kuukauden aikana, Waldron esitteli myöhemmin saman kuukauden aikana uuden käsikirjoitusluonnoksensa Levylle, joka oli yhä studion vahvin ehdokas elokuvan ohjaajaksi. Hän oli aloittanut neuvottelut kesäkuussa, vaikka muitakin ohjaajia yhä harkittiin, sillä Levy oli henkilökohtaisista aikataulumuutoksistaan huolimatta edelleen sitoutuneena ohjaajaksi sekä ''Stranger Thingsiin'' että ''[[Star Wars: Starfighter (elokuva)|Star Wars: Starfighteriin]]'' (2027).

Toukokuun alussa, Marvel Studios oli toistuvasti pyytänyt Downeya palaamaan MCU:hun, näyttelemään tällä kertaa aivan uutta hahmoa: [[Tohtori Doom|Victor von Doomia / Tohtori Doomia]]. Näyttelijä oli aiemmin hakenut roolia 20th Centurfy Foxin elokuvaan ''[[Fantastic Four (vuoden 2005 elokuva)|Fantastic Four]]'' (2005) ennen kuin hänet valittiin MCU:hun Rautamiehen näyttelijäksi. Feige oli keskustellut asiasta Downeyn kanssa jo vuotta aiemmin. Downey oli toistuvasti torjunut Feigen pyynnön, koska suostui palaamaan rooliin vain, jos Russon veljekset palaisivat ohjaajiksi. Feige ja Downey esittelivät Russon veljeksille ideansa Downeysta Doomin näyttelijänä. Mutta Russot suhtautuivat ajatukseen ''Avengers''-elokuvien ohjaajiksi palaamisesta vastahakoisesti, kunnes ''Infinity Warin'' ja ''Endgamen'' käsikirjoittamiseen osallistunut [[Christopher Markus ja Stephen McFeely|Stephen McFeely]] esitteli oman ideansa elokuvien tarinalle. Heinäkuussa, Russot lopulta osallistuivat alustaviin keskusteluihin sekä ''Avengers 5'':n että ''Secret Warsin'' ohjaamisesta. Siihen aikaan oli käynyt ilmi, ettei Levy ollut kiinnostunut ohjaamaan lisää MCU-elokuvia aivan heti ''Deadpool & Wolverinen'' jälkeen. ''[[Puck (mediayhtiö)|Puckin]]'' Matthew Bellonin raporttien mukaan lahjakkuustoimisto [[Creative Artists Agency]] oli ehdottanut Marvel Studiosille aiemmin ohjaajiksi [[Greg Berlanti]]a ja [[Noah Hawley]]a, mutta Feige oli kieltäytynyt molemmista ehdotuksista. Heinäkuun lopulla, Downey lopulta allekirjoitti Tohtori Doomin roolia koskevan sopimuksen. Sneider raportoi, että hahmo tultaisiin lyhyesti esittelemään osaksi MCU:ta elokuvassa ''[[The Fantastic Four: First Steps]]'' (2025) ennen ''Avengers''-elokuvia.


Vuoden 2024 San Diego Comic-Con Internationalissa, Russon veljesten vahvistettiin palaavan kahden seuraavan ''Avengers''-elokuvan ohjaajaksi. Ohjaajat paljastivat myös, että ''Avengers 5'':n uusi virallinen nimi oli ''Avengers: Doomsday'', ja että Tohtori Doom tulisi vuoden 2015 ''Salatut sodat'' -sarjakuvatarinan inspiroimana esiintymään siinä pääroistona. Downeyn roolivalinta Doomiksi vahvistettiin samalla myös. Russon veljekset myös tuottaisivat sekä ''Doomsdayn'' että ''Secret Warsin'' tuotantoyhtiönsä [[AGBO]]:n kautta, McFeelyn ottaessa Waldronilta vastuulleen molempien elokuvien käsikirjoittamisen, ja kuvausten tullessa alkamaan [[Lontoo]]ssa keväällä 2025. Markus ei osallistunut käsikirjoittamiseen, päättäen keskittyä mieluummin AGBO:n muihin projekteihin. Monet sisäpiirihenkilöt pitivät Marvel Studiosin, Downeyn ja Russon veljesten paluuta yhteistyöhön ”täydelliseksi ajoituksen ja kaikkien samalla viivalla olemisen yhdistelmäksi”. Kuultuaan Comic-Conin paljastuksista, Majors kuvaili MCU:n päätöstä jatkaa tarina ilman häntä ”sydäntä särkevänä”, ja sanoi olevansa avoin palaamaan Kangin näyttelijäksi MCU:hun mikäli Marvel Studios vielä haluaisi tutkia hahmoa. Toukokuussa 2025, Disney siirsi ''Doomsdayn'' ensi-illan päivämäärälle 18. joulukuuta 2026, ja ''Secret Warsin'' ensi-illan päivämäärälle 17. joulukuuta 2027, jotta elokuvat saisivat enemmän aikaa valmistua.

Russon veljesten raportoitiin tienaavan kummastakin elokuvasta erikseen 40 miljoonaa dollaria, ja Downeyn raportoitiin tienaavan 50 miljoonaa. Heidän odotettiin saavan myös lisämaksut riippuen elokuvien lipputuloista. Downey neuvotteli itselleen myös yksityislennot, henkilökohtaiset turvajoukot sekä lukuisia asuntovaunuja henkilökohtaisten kokkien kera elokuvalle osana sopimustaan. Downey oli tienannut jo yhteensä 500–600 miljoonaa dollaria aiemmista MCU-esiintymisistään, joten hänen ei odotettu saavan allennettua palkkiota. Eikä myöskään [[Thor (sarjakuvahahmo)|Thorin]] näyttelijän [[Chris Hemsworth]]in, jolla Belloni raportoi tulevan olemaan hyvin merkittävä rooli ''Doomsdayssä'', kuvaillen hahmoa elokuvan toiseksi päänäyttelijäksi Downeyn jälkeen. Hän uskoi tämän perusteella Marvel Studiosin tuntevan, että heidän oli käytettävä vakiintuneita näyttelijöitä tunnetuissa rooleissa, elokuvan ”tapahtumallistamiseksi”. Tammikuussa 2026 ''[[Deadline Hollywood]]in'' Justin Krollthat raportoi Feigen keskittyneen viimeisen vuoden ajan pelkästään ''Doomsdayn'' ja ''Secret Warsin'' tuotantoihin samalla tavalla kuin hän oli Ikuisuus-saagan elokuviin, sillä hänen huomiotaan oli venytetty useiden eri projektien välille neljännen ja viidennen vaiheitten aikana, kun Marvel Studios oli laajentanut elokuvien tuottamisesta myös Disney+-sarjojen tuottamisen puolelle.

== Käsikirjoitus ==
Robinsonin, Dave Gonzalesin ja [[Gavin Edwards (kirjoittaja)|Gavin Edwardsin]]in kirja **' (2023) sisälsi Feigelta sitaatin, joka Robinsonin mukaan vihjaili *Secret Warsin* osittaisena uudelleenkäynnistyksenä MCU:lle, antaen Marvel Studiosin pitää mukana elokuvasarjassa ne elementit, jotka toimivat; poistaa elementit, jotka eivät toimineet; sekä tuoda takaisin hahmot, joiden luultiin olleen ”kokonaan poissa”. Feige sanoi marraskuussa 2024, että *X-Men* -elokuvien hahmoja saattaisi esiintyä MCU:ssa kohdantona *Secret Warsin* tapahtumille, jotka veisivät MCU:n ”uuteen Ryhmä-X:n sekä mutanttien aikakauteen”. *[[The Wall Street Journal]]* raportoi, että *Doomsday* ja *Secret Wars* esittelisivät aivan uuden version Ryhmä-X:stä osaksi MCU:ta, ja että Feigellä oli 10 vuoden suunnitelma hahmojen varalle. Heinäkuussa 2025, Feige vahvisti, että *Secret Wars* asettaisi MCU:n uudelleen ”yhdeksi aikajanaksi” ja että Ryhmä-X:n jäsenet saisivat uudet näyttelijät. Hän kuitenkin vältteli termiä ”uudelleenkäynnistys”, pitäen sitä ”pelottavana sanana” joka tarkoiti eri asiaa erilaisille ihmisille. Hän lisäsi myös, että muiden MCU-hahmojen olisi myös mahdollista saada uudet näyttelijät, tuntien sen olevan välttämätöntä.

Russon veljekset ilmaisivat oman huolensa MCU:n kasvuun, sanoen kuinka heilläkin oli ollut vaikeuksia seurata *Endgamen* jälkeen julkaistuja projekteja niiden määrän vuoksi. Hän halusivat palauttaa mediasarjan takaisin sellaiseksi, että se keskittyisi taas yhteen keskustarinaan, mikä oli heille erittäin tärkeää Ikuisuus-saagan aikana. Vaikka *Doomsday* ja *Secret Wars* toimivat Multiversumi-saagan päätösosina, Russot näkivät elokuvat uutena alkuna MCU:lle. toisin kuin lopetustarina, jonka he kertoivat *Infinity Warissa* ja *Endgamessä*. Feige tarkensi tätä, sanomalla, että ”*Endgamessä* oli kirjaimellisesti kysymys lopuista. *Secret Warsissa* on kysymys aluista.” He selittivät [Kapteeni Amerikka|Steve Rogersin]] paluun *Doomsdayhyn* huolimatta hahmon tarinan ”lopullisesta lopusta” *Endgamessä*, kutsumalla hahmolla tätä ”hahmoksi, joka muutti elämämme", ja kommentoimalla kuinka ”tarkoitus oli koko ajan palata takaisin” hänen tarinaansa. He myöhemmin tarkensivat, etteivät voineet kuvitella kertovansa tätä tarinaa ilman Rogersia merkittävässä roolissa niin kuin heidän aiemmissa MCU-elokuvissaan. Kun elokuvan tarinan ja käsikirjoitusten työstäminen alkoi, Russot vierailivat *The Fantastic Four: First Stepsin* kuvauspaikoilla, ja tarkastelivat varhaisia versioita elokuvasta yhdessä sen ohjaajan Matt Shakmanin kanssa. Shakmanin mukaan tämä ”[varmistaisi Ihmenelosten hahmojen] huolellisen käsittelemisen”, kun nämä siirtyisivät Russojen vastuulle. Kun Shakman kommentit aiheuttivat väärinkäsityksen siitä, että Reed Richards / Herra Fantastinen tulisi *Doomsdayssä* olemaan Kostajien johtaja, Siegel tarkensi, että Richardsilla olisi merkittävä rooli, mutta ettei hän olisi tarinan keskiössä. Heinäkuussa 2025, Feige paljasti Waldronin auttaneen McFeelyä ksäikirjoitusten kanssa.

Russot vahvistivat maaliskuussa 2025, että vuoden 1984–1985 *Salatut sodat* -sarjakuva, jonka parissa he kasvoivat, ja vuosien 2015–2016 *Salatut sodat* -tarina tulisivat molemmat toimimaan ”löyhänä inspiraationa” elokuville. Ja kun paljastettiin, että *X-Men*-elokuvasarjan näyttelijöitä palaisi *Doomsdayssä* rooleihinsa, *[[/Film]]in* Devin Meenan oli sitä mieltä, että elokuva saattaisi sovittaa elementtejä Bendisin, Matt Fractionin, Jason Aaronin, Ed Brubakerin ja Hickmanin kirjoittamasta sarjakuvatarinasta ”Ryhmä-X vs. Kostajat” (2012). Hänestä tuntui, että elokuvassa tulisi myös olemaan elementtejä Jonathan Maberryn kirjoittamasta sarjakuvasta *Doomwar* (2010). Kyseisessä sarjakuvassa Tohtori Doom yritti vallata Wakandan, ja Ryhmä-X:n jäsenet esiintyivät myös hahmoina tarinassa. Huhtikuussa, Sam Wilsonin / Kapteeni Amerikan näyttelijän, Anthony Mackien, mukaan elokuva tulisi päättymään cliffhanger-kohtaukseen, jonka hän kuvaili ”koettelevan Marvel-saagan jatkuvuuden rajoja”. Feige kertoi *Doomsdayn* tulevan keskittymään Kostajien, wakandalaisten, Ihmenelosten, Ukonnuolten (joista tuli elokuvassa *[[Thunderbolts*]]* (2025) hallituksen tukemat Uudet Kostajat) sekä ”alkuperäisen” Ryhmä-X:n taisteluun Doomia vastaan.*First Stepsin*tapahtumat johtavat suoraan *Doomsdayn* tapahtumiin, jotka sijoittuvat 14 kuukautta *Thunderboltsin** tapahtumien sekä neljä vuotta *First Stepsin* tapahtumien jälkeen. Heinäkuussa, Feige sanoi, että Ihmenelosten ja Ryhmä-X:n tuominen MCU:n tuominen oli ollut hänen pitkäaikainen unelmansa, ja piti surrealistisena kokemuksena sitä, että näkisi nämä hahmot vihdoinkin yhdessä työskenneltyään Marvel-elokuvien parissa jo 25 vuoden ajan. Hän sanoi myös *Avengers*-elokuvien huvin olevan siitä, että erilaiset hahmot tuotaisiin yhteen ja katsottaisiin kuinka he tulisivat toimeen, lisäten, että he olivat ”todella syventymässä” [Ryhmä-X:n] esittelemiseen *Doomsdayssä*, sen jälkeen, kun *Deadpool & Wolverine* oli vain ”raapaissut pintaa”.

## Esituotanto
### Roolijako
Kesäkuussa 2024, *[[Deadline Hollywood]]* kuvaili *Avengers 5*:n näyttelijäkaartia yhä laajemmaksi kuin edellisten *Avengers*-elokuvien, joista kaksi ensimmäistä, *[[The Avengers (vuoden 2012 elokuva)|The Avengers]]* (2012) ja ** (2015), olivat keskittyneet ainoastaan Kostajien pääryhmään. Yli 60 MCU-näyttelijän uskottiin mahdollisesti palaavaan rooleihinsa *Avengers 5*:ssä, ja joukossa oli sekä Ikuisuus-saagassa aiemmin esiintyneitä että Multiversumi-saagassa esiteltyjä hahmoja, vaikka Feige varoitti, etteivät kaikki Multiversumi-saagassa esitellyt hahmot välttämättä esiintyisi *Avengers 5*:ssa ja *Secret Warsissa*. *Infinity Warin* ja *Endgamen* tavoin, Marvel Studios käytti magneettisia pesäpallokortteja, pitääkseen silmällä kunkin hahmon tai näyttelijän mahdollisuutta esiintyä elokuvissa.

Benedict Cumberbatch sanoi kesäkuussa 2024, että palaisi ensimmäisessä elokuvassa Stephen Strangen / Tohtori Oudon rooliin. Seuraavan kuukauden aikana, Sneider raportoi Jeremy Rennerin palaavan elokuvassa MCU-rooliinsa Clint Bartonina / Haukansilmänä. Robert Downey Jr.:n rooli Victor von Doomina / Tohtori Doomina molemmissa elokuvissa paljastettiin seuraavan kuukauden aikana San Diego Comic-Con Internationalissa. Keskustellessaan MCU-roolihahmonsa vaihtumisesta Rautamiehestä Doomiin, Downey sanoi nauttineensa monimutkaisten hahmojen näyttelemisestä, kuvaillen rooliaan sanoilla ”uusi naamio, sama tehtävä”. Marvel Comicsin sarjakuvissa oli aiemmin nähty tarinoita, joissa Stark ja Doom olivat vaihtaneet kehoja keskenään, ja Doom oli jopa väliaikaisesti ryhtynyt Rautamieheksi Brian Michael Bendisin ja Alex Maleevin sarjakuvatarinassa *Infamous Iron Man* (2016–2017). Paljastus johti myös spekulaatioihin siitä, että olisiko Doom vain vaihtoehtoisen universumin variantti Tony Starkista / Rautamiehestä tai että otettaisiinko Rautamiehen entisen näyttelijän uusi rooli Doomina lainkaan huomioon itse elokuvan tarinassa. Comic-Conissa paljastettiin myös, että osa Ukonnuolten näyttelijöistä palaisi elokuvasta *[[Thunderbolts*]]* (2025) rooleihinsa molemmissa *Avengers*-elokuvissa, kuten myös Ihmenelosten näyttelijät: Pedro Pascal (Reed Richards / Herra Fantastinen), Vanessa Kirby (Sue Storm / Näkymätön nainen), Joseph Quinn (Johnny Storm / Liekki) ja Ebon Moss-Bachrach (Ben Grimm / Möykky). Tom Holland, jonka odotettiin palaavan *Doomsdayssä* näyttelemään Peter Parkeria / Hämähäkkimiestä, paljasti tienneensä Downeyn valinnasta Doomin rooliin jo etukäteen.

Joulukuussa 2024, Chris Evansin, Mackien ja Hayley Atwellin sanottiin olevan mukana elokuvassa, Mackien ja Atwellin palatessa MCU-rooleihinsa Sam Wilsonina / Kapteeni Amerikkana ja Peggy Carterina. Oli kuitenkin epävarmaa palaisiko Evans näyttelemään Ikuisuus-saagasssa aiemmin esittämäänsä Steve Rogersia / Kapteeni Amerikkaa, vai näyttelisikö hän *Deadpool  & Wolverinesta* sekä Foxin *Fantastic Four* -elokuvissa esiintynyttä hahmoaan, Johnny Stormia / Liekkiä. Sneiderin raporttien mukaan Evans saattaisi näyttellä Nomadiksi ryhtynyttä versiota Rogersista. Rogers oli aiemmin sarjakuvissa kantanut kerran kyseistä titteliä. Evansin ja Atwellin paluun sanottiin perustuvan Marvel Studiosin aiempaan suunnitelmaan käyttää hahmoja vielä yhdessä sooloelokuvassa, mutta idean nähtiin sopivan paljon paremmin *Doomsdayhyn*. Evans kuitenkin kiisti olevansa mukana elokuvassa, väittäen olevansa ”onnellisesti eläkkeellä” Marvel-rooleistaan. Tammikuussa 2025, Sneider raportoi Marvel Studiosin myös etsivän näyttelijää uudelle vaihtoehtoiselle versiolle T’Challasta / Mustasta Pantterista useisiin MCU-projekteihin, alkaen *Doomsdaystä*. Chadwick Boseman oli näytellyt hahmon alkuperäistä MCU-versiota kuolemaansa asti elokuuhun 2020. Sneider sanoi studion tarjonneen roolia jo eräälle näyttelijälle vuoden 2024 lopulla, mutta että kyseinen näyttelijä oli kieltäytynyt roolista ja valinnut toisen supersankarin roolin. Sneider tarkensi myöhemmin, että studio etsi todellisuudessa uutta näyttelijää T’Challan pojalle, T’Challa II:lle / Toussaintille, josta tulisi uusi Musta Pantteri. Hahmo esiteltiin alun perin lapsena elokuvassa *[[Black Panther: Wakanda Forever]]* (2022), jossa häntä esitti Divine Love Konadu-Sun. Lisäksi, tammikuun alussa, Cumberbatch sanoi aluksi, ettei esiintyisikään *Doomsdayssä* johtuen muutoksista, jotka oli tehnyt elokuvan tarinaan Majorsin potkujen myötä. Myöhemmin hän kuitenkin tarkensi olleensa väärässä, ja että hän esiintyisikin molemmissa elokuvissa, mutta *Secret Warsissa* huomattavasti tärkeämmässä roolissa. Mackie sanoi myös esiintyvänsä molemmissa elokuvissa.

Kuvausten alettua maaliskuun 2025 lopulla, Marvel paljasti virallisesti 26 *Doomsdayssä* esiintyvää näyttelijää. Joukossa olivat seuraavat aiemmista MCU-medioista rooleihinsa palaavat näyttelijät: Chris Hemsworth (Thor), Kirby, Mackie, Sebastian Stan (Bucky Barnes / Talvisotilas), Letitia Wright (Shuri / Musta Pantteri), Paul Rudd (Scott Lang / Muurahaismies), Wyatt Russell (John Walker / USAgentti), Tenoch Huerta Mejía (Namor), Moss-Bachrach, Simu Liu (Xu Shang-Chi), Florence Pugh (Yelena Belova), Lewis Pullman (Bob Reynolds / Vartiomies), Danny Ramirez (Joaquín Torres / Haukka), Quinn, David Harbour (Alexei Shostakov / Punavartija), Winston Duke (M'Baku), Hannah John-Kamen (Ava Starr / Aave), Tom Hiddleston (Loki), Channing Tatum (Remy LeBeau / Gambiitti) ja Pascal. Loput silloin paljastetuista näyttelijöistä olivat Foxin *X-Men*-elokuvasarjasta omiin rooleihinsa palaavia näyttelijöitä: Kelsey Grammer (Hank McCoy / Peto), Patrick Stewart (Charles Xavier / Professori X), Ian McKellen (Erik Lehnsherr / Magneto), Alan Cumming (Kurt Wagner / Painajainen), Rebecca Romijn (Raven Darkhölme / Mystikko) ja James Marsden (Scott Summers / Kyklooppi). Stewart ja Grammer olivat jo aiemmin palanneet rooleihinsa MCU-elokuvissa *[[Doctor Strange in the Multiverse of Madness]]* (2022) ja *[[The Marvels]]* (2023). Downey ja Marvel Studios vihjailivat, että lisää näyttelijöitä tultaisiin paljastamaan myöhemmin. Myös Couch ja Kit raportoivat, ettei Marvel Studios ollut vielä paljastanut elokuvan kaikkia näyttelijöitä. He huomauttivat, että paljastettujen joukosta puuttui osa aiemmin raportoiduista näyttelijöistä, kuten Holland ja Evans. Evansin odotettiin esiintyvän ainakin yhdessä elokuvista, kun taas Atwellin raportoitiin sitoutuneen näyttelijäksi molempiin elokuviin. Sneider raportoi elokuvan *[[Spider-Man: Brand New Day]]* (2026) sijoittuvan samaan aikaan *Doomsdayn* kanssa, eikä sen vuoksi odottanut Hollandin esiintyvän *Doomsdayssä*.

Toukokuussa 2025, Bahrainin kuvauspaikalta otetut kuvat paljastivat Mabel Cadenan ja Alex Livinallin palaavan *Doomsdayssä* näyttelemään Namoraa ja Attumaa. Elokuussa 2025, Ryan Reynolds julkaisti sosiaaliseen mediaan kuvan graffitilla töhritystä versiosta Kostajien logosta, mikä johti spekulaatioihin siitä, että Deadpool esiintyisi *Doomsdayssä* ja *Secret Warsissa*. Couch ja Kit raportoivat *Heat Vision* -blogin kautta, että Deadpool tulisi esiintymään *Doomsdayssä*, mutta *Deadline Hollywoodin* Anthony D’Alessandro raportoi, ettei Reynoldsia ollut kiinnitetty palaamaan *Avengers*-elokuviin, nähty lainkaan *Doomsdayn* kuvauspaikoilla, ja että Reynolds olisi julkaissut logon vain ”mielenkiinnon ja huvin vuoksi”. *[[TheWrap]]in* Umberto Gonzalez keskusteli ristiriitaisista raporteista, kyseenalaistamalla *The Hollywood Reporterin* luoton lähteisiinsä, mutta myös huomauttamalla, ettei Reynoldsin poissaolo kuvauspaikoilta tarkoittanut, ettei Deadpool esiintyisi elokuvissa. Gonzalez raportoi, että Reynolds palaisi *Doomsdayssä* näyttelemään Deadpoolia, mutta sanoi myös, etteivät lähteet olleet vielä virallisesti valmiita vahvistamaan asiaa. Reynolds selitti julkaisseensa kuvan, koska se oli hänen suosikkiversionsa lipusta, joka esiintyi *Deadpool & Wolverinessa*, vaikka hänen mielestään muut versiot olivat myös ”hienoja”, kuten punamusta. Joulukuussa 2025 julkaistu ensimmäinen neljästä teaser-trailerista vahvisti Evansin palaavan Rogersin rooliin. kun taas toinen teaser-traileri paljasti India Rose Hemsworthin palaavan *ista* (2022) näyttelemään Gorrin, Jumalten teurastajan, tytärtä, josta oli isänsä kuoltua tullut Thorin adoptiotytär. Tammikuussa 2026 *Ryhmä-X* -sarjakuvien kirjoitaja Chris Claremont väitti Famke Janssenin palaavan Foxin *X-Men* -elokuvista näyttelemään Jean Greytä, vaikkei tarkentanut esiintyisikö hahmo *Doomsdayssä* vai *Secret Warsissa*; Janssen oli aiemmin kiistänyt esiintyvänsä *Doomsdayssä* ja sanoi, ettei Marvel Studios koskaan ollut pyytänyt häntä palaamaan Greyn rooliin, jota hän oli viimeksi näytellyt elokuvassa *[[X-Men: Days of Future Past]]* (2014).

Marraskuussa 2025 paljastettiin, että *Spider-Man: Brand New Dayssä* näyttelevä Sadie Sink tulee näyttelemään roolihahmoaan myös *Secret Warsissa*. Wright ja Liu sanoivat palaavansa Shurin ja Shang-Chin rooleihin *Doomsdayn* jälkeen myös *Secret Warsissa*, kun taas Paul Bettany sanoi palaavansa Visionin rooliin ainoastaan *Secret Warsissa*.

### Suunnittelu
Gavin Bocquet toimii *Doomsdayn* tuotantosuunnittelijana ja lavastajana, työskenneltyään aiemmin Russon veljesten kanssa televisiosarjan *[[Citadel (televisiosarja)|Citadel]]* (2023–) toisen tuotantokauden parissa. *Doomsdayn* kuvauksissa käytettiin päivitettyjä versioita samoista Baxter Buildingin lavasteista, jotka Kasra Farahani oli aikoinaan suunnitellut *First Stepsin* kuvauksiin. MCU-elokuvien parissa aiemmin työskennellyt Judianna Makovsky palasi pukusuunnittelijaksi *Doomsdayhyn*. Ryhmä-X:n jäsenillä on elokuvassa sarjakuvien versioihin perustuvat puvut. Esimerkiksi, Kykloopilla on sarjakuvista tuttu keltasininen Jim Leen ”klassisiin” piirroksiin puku, kun taas Xavierilla on harmaa takki ja punamusta X-symboli, jotka perustuvat hahmon ulkonäköön Grant Morrisonin ja Frank Quitelyin *Uusi Ryhmä-X* -sarjakuvista (2001–2004). Lisäksi, Namorilla on sarjakuvista tuttu musta puku.

### Kuvaussuunnitelma
Lokakuussa 2024, Russon veljekset sanoivat että *Doomsday* ja *Secret Wars* tultaisiin molemmat tuottamaan yhdessä, kuten *Infinity War* ja *Endgame*, mutta ettei elokuvia kuvattaisi niiden tavoin aivan peräkkäin. *Infinity Warin* kuvausten päättymisen ja *Endgamen* kuvausten alkamisen alussa oli aikoinaan ollut vain neljän viikon tauko. Anthony sanoi, että *Doomsdayn* kuvausten päättymisen ja *Secret Warsin* kuvausten alkamisen välillä olisi noin vuoden tauko. Joe kuitenkin sanoi myöhemmin, että elokuvat tultaisiin kuvaamaan ”lähes peräkkäin”. Vuoden 2025 alussa, *Doomsdayn* kuvausten raportoitiin sijoittuvan maaliskuun ja elokuun välille. Mackie sanoi kuvaavansa vuorotellen sekä Lontoossa kohtauksia *Doomsdayhyn* että Budapestissä televisiosarjaan *12 12 12*. ja Russojen mukaan elokuva kuvattaisiin pääosin *sound stageilla*, jotta kuvauspaikoilta otetut kuvat eivät pääsisi vuotamaan.

## Kuvaukset
Molempien elokuvien kuvaukset sijoittuvat Pinewood Studiosin tiloihin, Buckinghamshireen, Englantiin. Osa *Doomsdayn* esikuvauksista toteutettiin huhtikuussa 2025, ja niihin kuului myös *Thunderboltsin** lopputekstien jälkeisen kohtauksen kuvaaminen Uusien Kostajien näyttelijöiden kanssa. Russos kuvasivat kyseisen kohtauksen *Thunderboltsin** ohjaajan Jake Schreierin ollessa paikalla. Russot ohjasivat *Doomsdayn* tuotannon aikana myös *First Stepsin* lopputekstien välissä näytetyn kohtauksen. *Doomsdayn* varsinaiset kuvaukset aloitettiin 28. huhtikuuta 2025. Niiden suunniteltiin alkavan jo vuoden 2024 alussa, mutta tuotantoaikataulu viivästyi sekä Majorsin potkujen että elokuvan luovien muutosten vuoksi. Elokuvan kuvaa Newton Thomas Sigel, joka oli aiemmin työskennellyt Russon veljesten kanssa *Citadelin* sekä elokuvan *[[Cherry (elokuva)|Cherry]]* (2021) parissa. Toukokuun lopulla elokuvalle kuvattiin maisemaotoksia Bahrainissa.

Elokuvaa kuvattiin kesäkuun aikana myös Windsor Great Parkissa, jossa nähtiin avaruusalusta ja 1960-luvun bungalowia muistuttavat lavasteet. Jälkimmäistä kutsuttiin ”Luke Cage -taloksi”. Elokuvaa kuvattiin Windsor Great Parkissa elokuussa vielä yhden päivän ajan, ja paikalle rakennettua kuvauspaikkaa kutsuttiin ”Annie Reynoldsin taloksi”. Heinäkuun lopulla Ihmenelosten näyttelijät olivat saaneet puolet kohtauksistaan kuvattua. Romijn sanoi kuvanneensa jo joitakin kohtauksiaan *Doomsdayhyn*, mutta ei ollut varma oliko hänellä vielä lisää kohtauksia, sillä käsikirjoitusta täydennettiin yhä. Pascal ja Cumming saivat omat kohtauksensa kuvattua elokuuhun mennessä. Cumming kertoi, ettei voinut osallistua tiettyjen *Doomsdayn* kohtausten kuvauksiin tositelevisiosarja *[[Petolliset|Petollisten]]* (2023–) yhdysvaltalaisen version juontamista koskevan aikataulunsa vuoksi. Siksi hän esiintyi vain joissakin kohtauksissa muun näyttelijäkaartin kanssa, ja suurimman osan hänen kohtauksistaan tuotantoryhmä kuvasi green-screen-kankaita ja muita digitaalisia kuvaustekniikoita hyödyntämällä. Wright kertoi myös saaneensa elokuun aikana omat kohtauksensa kuvattua. Tatum loukkaantui pahasti kuvausten aikana, ja joutui toimintakohtauksia kuvattaessa turvautumaan sijaisnäyttelijään. *Doomsdayn* kuvaukset saatiin päätökseen 19. syyskuuta.

*Secret Warsin* kuvausten suunnitellaan alkavan kesällä 2026, noin vuosi *Doomsdayn* kuvausten jälkeen, ja kestävän yhteensä kuusi kuukautta.

## Jälkituotanto
### Leikkaaminen
MCU-elokuvia aiemminkin leikannut Jeffrey Ford toimii sekä *Doomsdayn* että *Secret Warsin* leikkaajana. Maaliskuussa 2025 Russon veljekset epäilivät, että *Doomsdaystä* tulisi noin kaksi ja puoli tuntia pitkä ja *Secret Warsista* noin kolmituntinen.

### Lisäkuvaukset
*The Hollywood Reporterin* mukaan *Doomsdayn* jälkituotantoon odotetaan sisältyvän huomattava määrä lisäkuvauksia, jotka tultaisiin aloittamaan vuoden 2026 alkupuolella.

### Musiikki
Huhtikuussa 2024 Alan Silvestri vihjaili tulevansa toimimaan ainakin yhdessä MCU-elokuvassa säveltäjänä, sävellettyään jo aiemmin *The Avengersin*, *Infinity Warin* ja *Endgamen* musiikit. Heinäkuussa vahvistettiin, että hän palaisi sekä *Doomsdayn* että *Secret Warsin* säveltäjäksi.

## Katso myös
* 

## Lähteet